b'\n_START_ARTICLE_\nSimon Sudbury\n_START_PARAGRAPH_\nSimon Sudbury, ogs\xc3\xa5 kalt Simon Theobald og Simon av Sudbury (f\xc3\xb8dt 1317 i Sudbury i grevskapet Suffolk, drept 14. juni 1381 i London) var erkebiskop av Canterbury fra 1375 til sin d\xc3\xb8d, og rikskansler i England fra 1380 til sin d\xc3\xb8d.\n_START_SECTION_\nBakgrunn\n_START_PARAGRAPH_\nSimon Sudbury ble f\xc3\xb8dt som s\xc3\xb8nn av Nigel Theobald, som noen ganger omtales som Simon Theobald eller Tybald. Navnet Sudbury fikk Simon senere. Han studerte ved Universitetet i Paris. Pave Innocent VI, en av avignonpavene, utnevnte ham til kapellan, og sendte ham i 1356 p\xc3\xa5 et oppdrag til Edvard III av England.\n_START_SECTION_\nBiskop og erkebiskop\n_START_PARAGRAPH_\nI oktober 1361 ble han utnevnt til biskop av London, og han begynte \xc3\xa5 tjene kongen som ambassad\xc3\xb8r. I 1375 etterfulgte han William Whittlesley som erkebiskop av Canterbury. Resten av sitt liv var han en st\xc3\xb8ttespiller for John av Gaunt. _NEWLINE_Han kronet Rikard II i juli 1377. \xc3\x85ret etter m\xc3\xa5tte John Wyclif m\xc3\xb8te for ham i Lambeth. Sudbury var tilbakeholden med \xc3\xa5 reagere mot reformatoren inntil det ble lagt betydelig press p\xc3\xa5 ham.'